L-erba’ clubs li se jilagħbu fil-kompetizzjonijiet Ewropej, Floriana (UEFA Champions League) u Valletta, Hibernians u Sirens (UEFA Europa League) kif ukoll dak tan-nisa ta’ Birkirkara (UEFA Champions League) inħarġitilhom il-liċenzja wara li kienu konformi mal-kritierji stabbiliti mill-UEFA. Dan seħħ wara li f’laqgħa li saret mill-Member Clubs Licensing Board tal-MFA ġew evalwati u approvati l-applikazzjonijiet liema kriterji jridu jinkludu stabbiltá finanzjarja. Ma’ dawn kien hemm ukoll, Balzan u Gzira United, filwaqt li Birkirkara, Hamrun Spartans, Mosta u Sliema Wanderers, irtiraw l-applikazzjoni.